CELEX: 42018X1858
Language: bg
Date: 2018-11-28 00:00:00
Title: Изменения на Правило № 100 на Икономическата комисия за Европа на Организацията на обединените нации (ИКЕ/ООН) — Единни предписания относно одобрението на превозни средства по отношение на специфичните изисквания за електрическото силово предаване [2018/1858]

28.11.2018   
            
            
               BG
            
            
               Официален вестник на Европейския съюз
            
            
               L 302/114
            
         
      Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да се проверят в последната версия на документа на ИКЕ на ООН относно статута — TRANS/WP.29/343/, който е на разположение на следния адрес:
      http://www.unece.org/trans/main/wp29/wp29wgs/wp29gen/wp29fdocstts.html
      Изменения на Правило № 100 на Икономическата комисия за Европа на Организацията на обединените нации (ИКЕ/ООН) — Единни предписания относно одобрението на превозни средства по отношение на специфичните изисквания за електрическото силово предаване [2018/1858]
      Изменения на Правило № 100, публикувано в ОВ L 87 от 31 март 2015 г.
      
      Включващо всички текстове в сила до:
      
                   
               
               
                  Допълнение 2 към серия от изменения 02 — дата на влизане в сила: 29 януари 2016 г.
               
            
                   
               
               
                  Допълнение 3 към серия от изменения 2 — дата на влизане в сила: 18 юни 2016 г.
               
            В целия текст на правилото (включително всички приложения) терминът „презаредима система за натрупване на енергия“ (ПСНЕ) се изменя и гласи, както следва: „презаредима система за натрупване на електрическа енергия“ (ПСНЕЕ).
      Точки 5.1—5.1.1.3 се изменят и гласят, както следва:
      
         „5.1.   Защита срещу поражение от електрически ток
         Тези изисквания за електрическата безопасност се прилагат за шините с високо напрежение при условия, в които те не са свързани с външни захранващи източници с високо напрежение.
         5.1.1.   Защита срещу пряк допир
         Защита срещу пряк допир до части под напрежение се изисква и за превозните средства, оборудвани с всякакъв тип ПСНЕЕ, одобрен съгласно част II от настоящото правило.
         Частите под напрежение трябва са защитени срещу пряк допир и да отговарят на изискванията на точки 5.1.1.1 и 5.1.1.2. Прегради, обвивки, твърди изолатори и съединители не трябва да могат да бъдат отваряни, отделяни, демонтирани или сваляни без използване на инструменти.
         Допуска се обаче съединителите (включително щепселът на превозното средство) да се отделят без използване на инструменти, ако отговарят на едно или повече от следните изисквания:
         
                     а)
                  
                  
                     съответстват на изискванията на точки 5.1.1.1 и 5.1.1.2, когато са отделени, или
                  
               
                     б)
                  
                  
                     са разположени под пода и са снабдени със заключващ механизъм, или
                  
               
                     в)
                  
                  
                     са снабдени със заключващ механизъм. Останалите компоненти, които не са част от съединителя, трябва да могат да се демонтират само с помощта на инструменти, когато се цели отделянето на съединителя, или
                  
               
                     г)
                  
                  
                     напрежението на частите под напрежение спада до стойност, по-малка или равна на 60V– или по-малка или равна на ефективна стойност 30V~, в рамките на 1 s след отделянето на съединителя.
                  
               5.1.1.1.   За защитата срещу пряк допир до части под напрежение вътре в отделението за пътници и отделението за багаж трябва да е осигурена степен на защита IPXXD.
         5.1.1.2.   Защитата срещу пряк допир до части под напрежение в зони, различни от отделението за пътници и отделението за багаж, трябва да отговаря на степен на защита IPXXB.“
      
      Точки 5.1.1.4—5.1.1.5.3. (предишни) се преномерират като точки 5.1.1.3. — 5.1.1.4.3.